Likumprojekta

**„Grozījums likumā „Par prakses ārstiem””**

sākotnējās (ex-ante) ietekmes novērtējuma ziņojums

*(anotācija)*

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Deklarācijā par Valda Dombrovska vadītā Ministru kabineta iecerēto darbību veselības aprūpes jomā paredzēts izstrādāt un pieņemt normatīvo regulējumu sabiedrības veselības aprūpes organizācijai, kura noteiks valsts un privāto veselības aprūpes iestāžu un pakalpojumu sniedzēju, pašvaldību, kā arī medicīnas darbinieku un pacientu pienākumus, tiesības un atbildību.  Pacientu tiesību likuma 17.panta trešā daļa nosaka, ka  ārstniecības riska maksājumu katru gadu veic ārstniecības iestādes un ārstniecības riska maksājuma apmēru un maksāšanas kārtību nosaka Ministru kabinets. Pacientu tiesību likuma pārejas noteikums paredz, ka likuma 17.pants stājas spēkā 2013.gada 25.oktobrī, savukārt, atlīdzību par kaitējumu veselībai vai dzīvībai, kā arī morālo kaitējumu pacients varēs saņemt no 2014.gada 1.maija par kaitējumu, kas nodarīts pacientam pēc 2013.gada 25.oktobra. |
| 2. | Pašreizējā situācija un problēmas | Likuma „Par prakses ārstiem” 17.pants nosaka, ka prakses ārsta civiltiesiskās atbildības obligātās apdrošināšanas kārtību nosaka Ministru kabineta noteikumi. Šobrīd spēkā ir Ministru kabineta 1998.gada 12.maija noteikumi Nr.177 „Prakses ārsta civiltiesiskās atbildības obligātās apdrošināšanas kārtība”, kuru 4.punkts paredz prakses ārstu apdrošināšanas minimālo apdrošinājuma summu 1000 latu gadā.  Tā kā ārstu prakses atbilst ārstniecības iestādes statusam atbilstoši Ārstniecības likuma 1.panta trešajam punktam (ārstniecības iestādes - ārstu prakses, valsts un pašvaldību iestādes, komercsabiedrības, kas reģistrētas ārstniecības iestāžu reģistrā, atbilst normatīvajos aktos noteiktajām obligātajām prasībām ārstniecības iestādēm un to struktūrvienībām un nodrošina ārstniecības pakalpojumus), tad attiecībā uz tām ir piemērojama Pacientu tiesību likuma 17.panta trešā daļa, kas nozīmē, ka ārstu praksēm ir katru gadu jāveic ārstniecības riska maksājumi Ārstniecības riska fondā. Lai privātpraksēm nebūtu jāveic dubults maksājums, kas šobrīd sanāk kā obligāta prasība atbilstoši normatīvajam regulējumam, t.i., gan Ārstniecības riska fondā, gan arī jāpērk apdrošināšanas polise, ir nepieciešams veikt grozījumu likumā „Par prakses ārstiem”, izslēdzot normu par prakses ārsta civiltiesiskās atbildības obligāto apdrošināšanu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojekts„Grozījumi likumā „Par prakses ārstiem””(turpmāk – likumprojekts)paredz izslēgt 17.pantu, kas nosaka, ka prakses ārsta civiltiesiskās atbildības obligātās apdrošināšanas kārtību nosaka Ministru kabinets.  Likumprojekta spēkā stāšanās paredzēta 2013.gada 25.oktobrī. Likumprojekts pilnībā atrisinās anotācijas I sadaļas 2.punktā minētās problēmas. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Veselības ministrijas informējoša vēstule Latvijas Ģimenes ārstu asociācijai par to, ka prakses ārstiem ar 2013.gada 25.oktobri būs jāveic nevis civiltiesiskās atbildības obligātā apdrošināšana, bet gan jāveic atbilstīgs ārstniecības riska maksājums Ārstniecības riska fondā (2012.gada 28.aprīļa vēstule Nr.01-18.12/19530). Saskaņā ar Ārstniecības likuma 1.panta trešo daļu ārstniecības iestādesir ārstu prakses, valsts un pašvaldību iestādes, komercsabiedrības, kas reģistrētas ārstniecības iestāžu reģistrā, atbilst normatīvajos aktos noteiktajām obligātajām prasībām ārstniecības iestādēm un to struktūrvienībām un nodrošina ārstniecības pakalpojumus. Par likumprojekta izstrādes uzsākšanu sabiedrība netika informēta, jo jau šobrīd Pacientu tiesību likuma 17.panta trešā daļa paredz, ka ārstniecības riska maksājumus Ārstniecības riska fondā katru gadu veic ārstniecības iestādes. Tādējādi likumprojekts paredz grozījumu, kas ir tehniskas dabas un kā rezultātā ārstu praksēm būs jāveic ārstniecības riska maksājumi Ārstniecības riska fondā saskaņā ar Pacientu tiesību likumā noteikto kārtību, novēršot dubulto maksājumu kā obligātu prasību. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Veselības inspekcijas Ārstniecības iestāžu reģistrā esošās ārstu prakses, tai skaitā ģimenes ārsta prakses uz 2013.gada 8.janvāri 1882 un zobārstu prakses 364. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nacionālais veselības dienests kā Ārstniecības riska fonda finanšu līdzekļu turētājs un rīkotājs. |
| 3. | Tiesiskā regulējuma finansiālā ietekme | Projekts šo jomu neskar. Likumprojekts nerada ietekmi uz valsts budžetu, jo 2013.gada diviem mēnešiem un 2014. un 2015.gadam ārstniecības iestādēm, kas sniedz no valsts budžeta apmaksātos veselības aprūpes pakalpojumus, nepieciešamie finanšu līdzekļi ārstniecības riska maksājumu nodrošināšanai ir iestrādāti veselības aprūpes nozares budžetā. |
| 4. | Tiesiskā regulējuma nefinansiālā ietekme | Ārstu praksēm kā ārstniecības iestādēm tiks novērsta dubultā maksājuma iespējamība gan Ārstniecības riska fondā, gan iegādājoties apdrošināšanas polisi. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| *Projekts šo jomu neskar* |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Atbilstoši Oficiālo publikāciju un tiesiskās informācijas likuma 9. panta piektajai daļai, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Tādējādi ar likumprojekta spēkā stāšanos 2013.gada 25.oktobrī spēku zaudēs Ministru kabineta 1998.gada 12.maija noteikumi Nr.177 „Prakses ārsta civiltiesiskās obligātās apdrošināšanas kārtība”. Tāpat 2012.gada aprīlī plānots valsts sekretāru sanāksmē iesniegt likumprojektu „Grozījumi Pacientu tiesību likumā” un Ministru kabineta noteikumu projektu „Noteikumi par Ārstniecības riska fonda darbību”. Veselības ministrija ir atbildīgā institūcija par minēto projektu izstrādi. |
| 2. | Cita informācija | Nav |

|  |  |  |  |
| --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | |
| *Projekts šo jomu neskar* | | | |
| **VI. Sabiedrības līdzdalība un šīs līdzdalības rezultāti** | | | |
| *Projekts šo jomu neskar* | | | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | Likumprojekta izpildi nodrošinās Nacionālais veselības dienests. |
| 2. | Projekta izpildes ietekme uz pārvaldes funkcijām | Projekts šo jomu neskar. | |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. | |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. | |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. | |
| 6. | Cita informācija | Nav | |

Veselības ministre I.Circene

02.04.2013 12:18

903

Ž.Zvaigzne

67876041, Zanete.Zvaigzne@vm.gov.lv